ddrg/super_eurlex huggingface dataset:
18.

Tuigeann COSAC gur ghlac Tionól na hAlbáine cinntí comhréitigh a d’éiligh AE roimh thoghcháin pharlaiminteacha an 23 Meitheamh maidir le athchóirithe áirithe i réimse an riaracháin bhreithiúnaigh agus phoiblí agus maidir leis an athbhreithniú ar na Rialacha Nóis Imeachta parlaiminteacha chomh maith. Iarrann COSAC ar pháirtithe polaitiúla na hAlbáine as a bhfoirmeofar an rialtas nua leanúint mar sin féin de bheith tiomanta go hiomlán do riail an dlí. Cuireann COSAC béim ar an tábhacht a bhaineann leis an treochlár maidir le comhtháthú AE a chur i bhfeidhm d'fhonn a áirithiú go dtiocfaidh an Comhaontú Cobhsaíochta agus Comhlachais i bhfeidhm leis an mBoisnia agus an Heirseagaivéin. Iarrann COSAC ar a chomhaltaí an bhaint idirpharlaiminteach atá acu leis an dá thír a fhorbairt tuilleadh.
10.1.

Ceadaíonn Conradh Liospóin ón 1 Nollaig 2009, grinnscrúdú a dhéanamh ar dhréachtghníomhartha reachtacha, mar atá sainmhínithe in Airteagal 289 (3) den Chonradh ar Fheidhmiú an Aontais Eorpaigh trí na nósanna imeachta agus leis na héifeachtaí atá bunaithe i bPrótacal (Uimh. 2) maidir le feidhmiú phrionsabail na coimhdeachta agus na comhréireachta. Is mian le COSAC comhghairdeas a dhéanamh leis an gCoimisiún Eorpach agus leis an gComhairle as a bhfreagrairt, a chuidigh go mór go dtí seo le dea-fheidhmiú an Phrótacail nua (Uimh. 2). Chomh maith leis sin, fáiltíonn COSAC roimh phróisis an phlé polaitíochta leis an gCoimisiún Eorpach. Beidh sé fós ina tosaíocht ag COSAC monatóireacht a dhéanamh ar ról na bparlaimintí náisiúnta mar atá sainmhínithe go háirithe in Airteagal 12 den Chonradh ar an Aontas Eorpach agus a Phrótacail faoi seach.
B.

de bhrí go ndeachaigh an Coiste um Rialú Buiséadach i bParlaimint na hEorpa ar aghaidh le meastóireacht a dhéanamh ar dhintiúir an ainmní, go háirithe i bhfianaise na gceanglas a leagtar síos in Airteagal 286(1) den Chonradh ar Fheidhmiú an Aontais Eorpaigh;
D.

de bhrí, sa dréachtrialachán tarmligthe, go socraítear rialacha maidir le gníomhaireachtaí íocaíochta agus comhlachtaí eile, bainistíocht airgeadais, imréiteach cuntas, urrúis agus úsáid an euro chun CBT nua a bhainistiú ó lá go lá, ar gá do na Ballstáit é a aistriú isteach ina bPleananna Straitéiseacha CBT agus de bhrí gurb iomchuí, dá bhrí sin, a mheas go bhfuil na rialacha sin práinneach;
S.

de bhrí go n-eascraíonn móramhras as an gcomhfhreagras agus as a thromchúisí atá na heilimintí nithiúla sin maidir le haon rún díobháil a dhéanamh do ghníomhaíocht pholaitiúil Elena Yoncheva, agus go háirithe dá gníomhaíocht mar Fheisire de Pharlaimint na hEorpa, agus nach leor ann féin gur tionscnaíodh an t-ionchúiseamh sular toghadh í chun an toimhde sin a fhrisnéis;
—

ag féachaint don iarraidh ó Mario Borghezio an 13 Samhain 2018, a cuireadh in iúl sa seisiún iomlánach an 25 Márta 2019, a d’athdhearbhaigh Mario Borghezio an 27 Bealtaine 2021 agus a aistríodh chuig an gCoiste um Ghnóthaí Dlíthiúla an 7 Iúil 2021, chun a phribhléidí agus a dhíolúintí a chosaint in imeachtaí coiriúla Uimh. 4975/16 RGNR os comhair Oifig an Ionchúisitheora Phoiblí in Imperia na hIodáile,
B.

de bhrí, ina cháil mar urlabhraí cónaidhme don pháirtí “Alternative für Deutschland” (AfD) do na blianta 2016, 2017 agus 2018, go líomhnaítear go ndearna Jörg Meuthen na nithe seo a leanas: — go líomhnaítear gur thug sé faisnéis mhícheart nuair a bhí tuarascáil gníomhaíochtaí AfD do 2016 á cur i láthair aige, ar tuarascáil í a bhaineann le seirbhísí ar luach EUR 89 800 a deirtear a bhí faighte aige ó chuideachta de chuid na hEilvéise i bhfoirm fógraí, póstaeir, bileoga eolais agus graif dá fheachtas toghcháin mar iarrthóir de chuid AfD i dtoghcháin réigiúnacha Baden-Wümberg an 13 Márta 2016, agus a líomhnaítear nár chuir sé in iúl go soiléir i dtuarascáil gníomhaíochtaí AfD don bhliain 2016 a seoladh chuig Uachtarán Bundestag na Gearmáine an 21 Nollaig 2017; — go líomhnaítear gur thug sé faisnéis mhícheart nó neamhiomlán maidir le ranníocaíochtaí éagsúla d’fheachtais toghcháin do pharlaimint réigiúnach Nordrhein-Westfalen an 14 Bealtaine 2017 agus an toghchán chuig Bundestag na Gearmáine an 24 Meán Fómhair 2017, tráth a cuireadh an tuarascáil gníomhaíochtaí do 2017 i láthair, — go líomhnaítear gur chuir sé tuarascáil gníomhaíochtaí neamhchruinn faoi bhráid Uachtarán an Bundestag don bhliain airgeadais 2018, maidir leis na toghcháin don 18ú téarma parlaiminteach de Pharlaimint na Baváire, a bhí ar siúl an 14 Deireadh Fómhair 2018;
B.

de bhrí gur toghadh Álvaro Amaro ina Mhéara ar Gouveia an 9 Deireadh Fómhair 2005 (ar feadh téarma a tháinig chun deiridh in 2009), agus gur atoghadh é an 11 Deireadh Fómhair 2009 (ar feadh téarma a tháinig chun deiridh in 2013); de bhrí ina cháil mar mhéara, go líomhnaítear gur ghníomhaigh sé i gcomhpháirt agus i gcomhar le daoine eile, ag sárú an dlí maidir le rialú buiséadach agus maidir le soláthar poiblí agus prionsabail an neamh-idirdhealaithe, na trédhearcachta agus maidir le bainistiú cuí cistí poiblí, agus ar an gcaoi sin, go líomhnaítear gur sháraigh sé dualgais bhunúsacha an róil in oifig phoiblí, agus é mar rún líomhnaithe aige sochair a chinntiú dó féin agus do na cosantóirí eile; de bhrí, thairis sin, go líomhnaítear gur sháraigh sé rialacha agus prionsabail dhlí an riaracháin, agus go háirithe na cinn sin a bhaineann leis an soláthar poiblí, agus é d’aidhm aige sochair mhídhleathacha airgeadais a dhaingniú;
—

ag féachaint do bhreithiúnais ó Chúirt Bhreithiúnais an Aontais Eorpaigh an 21 Deireadh Fómhair 2008, an 19 Márta 2010, an 6 Meán Fómhair 2011, an 17 Eanáir 2013 agus an 19 Nollaig 2019 (1),
B.

de bhrí, an 4 Bealtaine 2019 ar 08:50 in Hajnówka (an Pholainn), go líomhnaítear gur bhuail Włodzimierz Cimoszewicz duine ar thrasrian coisithe le tosach a fheithicle, gur iarr Włodzimierz Cimoszewicz, tar éis na timpiste, a chur ina luí ar an íospartach a ligean do dhuine éigin í a iompar chuig an ospidéal, ach gur dhiúltaigh an t-íospartach déanamh amhlaidh agus gur iarr sí go dtabharfaí ar ais í, lena rothar, go dtí a baile; ar mhaithe le síob abhaile a thabhairt don íospartach, a raibh cónaí uirthi in Hajnówka, gur fhág Włodzimierz Cimoszewicz ansin áit na timpiste, gan na seirbhísí éigeandála ná póilíní a chur ar an eolas faoin timpiste, a líomhnaítear a bheith mar shárú ar an oibleagáid dhlíthiúil a leagtar síos in Airteagal 44(2) de Dhlí an 20 Meitheamh 1997 maidir le trácht ar bhóithre; nuair a shroich an t-íospartach a baile, thart ar 9.30, gur ghlac an t-íospartach leis an síob go dtí an t-ospidéal in Hajnówka; nuair a shroich sí an t-oispidéal, gur chuir an t-íospartach in iúl don fhoireann gur tharla timpiste bhóthair di agus gur chuir an t-ospidéal an t-údarás um fhorfheidhmiú an dlí ar an eolas láithreach, ar an teileafón, faoin timpiste, agus gur chuir an t-údarás sin an fhaisnéis ar aghaidh chuig stáisiún na bpóilíní i gceantar Hajnówka; gur fhág an t-íospartach an t-ospidéal an lá céanna, tar éis di dul faoi na scrúduithe leighis riachtanacha agus an cúnamh leighis is gá a fháil; go ndeachaidh Włodzimierz Cimoszewicz faoi thástáil alcóil agus nár aimsíodh aon alcól sna hanailisí a rinneadh;
P9_TA(2022)0119

Stóráil gáis

Cinneadh ó Pharlaimint na hEorpa an 7 Aibreán 2022 lena dtarchuirtear an ní ar ais chuig an gcoiste freagrach le haghaidh idirbheartaíocht idirinstitiúideach ar bhonn an togra neamhleasaithe le haghaidh rialachán ó Pharlaimint na hEorpa agus ón gComhairle lena leasaítear Rialachán (AE) 2017/1938 ó Pharlaimint na hEorpa agus ón gComhairle maidir le bearta chun slándáil an tsoláthair gáis a choimirciú agus Rialachán (CE) Uimh. 715/2009 ó Pharlaimint na hEorpa agus ón gComhairle maidir le coinníollacha le haghaidh rochtana ar na gréasáin gáis nádúrtha (COM(2022)0135 – C9-0126/2022 – 2022/0090(COD)) (1)

(An gnáthnós imeachta reachtach: an chéad léamh)

(2022/C 434/26)

(1) Cinneadh arna ghlacadh faoi Riail 59(4), an ceathrú fomhír, de na Rialacha Nós Imeachta (C9-0126/2022).
B.

de bhrí go ndeachaigh an Coiste um Rialú Buiséadach i bParlaimint na hEorpa ar aghaidh le meastóireacht a dhéanamh ar dhintiúir an ainmní, go háirithe i bhfianaise na gceanglas a leagtar síos in Airteagal 286(1) den Chonradh ar Fheidhmiú an Aontais Eorpaigh; de bhrí go bhfuair an coiste, agus an mheastóireacht sin á déanamh aige, curriculum vitae ón ainmní chomh maith le freagraí an ainmní ar an gceistneoir i scríbhinn a bhí curtha chuige;
D.

de bhrí, i bhfianaise a thábhachtaí atá sé go bhféadfaí leanúint de tháirgí orgánacha a fhágann an Úcráin a onnmhairiú chuig an Aontas, gur mhol an Coimisiún i Rialachán Tarmligthe (AE) 2021/2306 go gceadófaí d’údaráis rialaithe agus do chomhlachtaí rialaithe san Úcráin an deimhniú cigireachta a tháirgeadh go dtí an 30 Meitheamh 2022, agus go gceadófaí iad a chur isteach in TRACES i bhformáid leictreonach gan ríomhshéala a chur i bhfeidhm;
P9_TA(2022)0220

Ceapadh comhalta chuig an bpainéal roghnúcháin d'Oifig an Ionchúisitheora Phoiblí Eorpaigh

Rún ó Pharlaimint na hEorpa an 7 Meitheamh 2022 maidir le Margreet Fröberg a cheapadh ar an bpainéal roghnúcháin a bunaíodh faoi Airteagal 14(3) de Rialachán (AE) 2017/1939 ón gComhairle an 12 Deireadh Fómhair 2017 lena gcuirtear chun feidhme comhar feabhsaithe maidir le bunú Oifig an Ionchúisitheora Phoiblí Eorpaigh (“OIPE”) (2022/2043(INS))

(2022/C 493/16)

Níl an téacs seo ar fáil as Gaeilge
B.

de bhrí go ndeachaigh an Coiste um Rialú Buiséadach i bParlaimint na hEorpa ar aghaidh le meastóireacht a dhéanamh ar dhintiúir Stephanus Abraham Blok, go háirithe i bhfianaise na gceanglas a leagtar síos in Airteagal 286(1) den Chonradh ar Fheidhmiú an Aontais Eorpaigh; de bhrí go bhfuair an coiste, agus an mheastóireacht sin á déanamh aige, curriculum vitae ó Stephanus Abraham Blok chomh maith lena chuid freagraí ar an gceistneoir i scríbhinn a bhí curtha chuige;
Nuair atá cruinniú den sórt sin á chomóradh, féadfaidh an Cathaoirleach a chinneadh, de réir an cháis agus le formheas comhordaitheoirí is ionann le tromlach chomhaltaí an choiste, go bhféadfar freastal go cianda ar an gcruinniú freisin, seachas cruinnithe coiste atá le tionól i seomra iata.

Nuair atá an cruinniú á chomóradh, tíolacfaidh an Cathaoirleach a dhréachtchlár oibre. Déanfaidh an coiste cinneadh maidir leis an gclár oibre ag tús an chruinnithe.
33.

á mheabhrú gur ann don sprioc fhoriomlán faisnéis faoi thionscadail a fhoilsiú trí seachtaine sula bhformheasann Bord BEI iad; á chur in iúl gur díol imní di an titim sa trédhearcacht, go sonrach maidir le faisnéis faoi thionscadail a chur ar fáil go poiblí ar bhealach tráthúil; á mheabhrú gurb amhlaidh, in 2010, a foilsíodh 96,1 % de na tionscadail go léir trí seachtaine roimh fhormheas an Bhoird, agus gurb amhlaidh a thit an ráta sin go 60 % in 2020; ag tabhairt dá haire gur ann don treocht íslitheach sin, dar le BEI, mar thoradh ar an rannpháirtíocht mhéadaithe atá ag BEI le cuideachtaí san earnáil phríobháideach; á chur in iúl gur oth léi an úsáid mhéadaitheach atá á baint as forálacha maidir le rúndacht gnó; ag admháil, sa chomhthéacs sin, a thábhachtaí atá forálacha maidir le rúndacht gnó, d’fhiontair bheaga agus mheánmhéide go háirithe, agus an trédhearcacht mar ghné lárnach de chosaint prionsabail an daonlathais, lena n-áirítear cearta an duine, agus á iarraidh ar BEI cothromaíocht a bhaint amach idir an dá rud, agus é á chur san áireamh gur airgead poiblí iad cistí BEI agus gur cheart iad a bheith faoi réir grinnscrúdú poiblí agus cuntasacht phoiblí i gcónaí; á iarraidh go mbeidh breis trédhearcachta agus cuntasachta ann, lena n-áirítear i leith institiúidí an Aontais agus i leith na Parlaiminte go háirithe; á thabhairt chun suntais, sa bhreis air sin, go bhfuil roinnt tionscadal ann a rinneadh le déanaí agus a raibh measúnú tionchair ar an gcomhshaol ag teastáil ina leith nár foilsíodh go dtí gur formheasadh iad; á mheabhrú, ina theannta sin, gurb é an caighdeán is fearr i ndáil le hinfheisteoirí príobháideacha gach tionscadal a fhoilsiú 30 lá ar a laghad sula bhformheastar iad agus go ndéanann an Chorparáid Airgeadais Idirnáisiúnta (ball de Ghrúpa an Bhainc Dhomhanda), nach maoiníonn ach tionscadail san earnáil phríobháideach, measúnuithe tionchair ar an gcomhshaol a fhoilsiú 60 lá sula ndéantar cinntí maoinithe; á mheabhrú nach mór do chuideachtaí atá liostaithe ar an stocmhalartán oibriú faoi rialacháin is infheidhme maidir leis an margadh caipitil, lena n-áirítear forálacha maidir le comhroinnt faisnéise; ag díriú aird ar mholtaí an Ombudsman Eorpaigh le déanaí gur gá do BEI “cur chuige níos uaillmhianaí i leith a chleachtais nochta” a ghlacadh, gníomhú i gcomhréir le dlíthe trédhearcachta an Aontais, agus a bheith níos trédhearcaí maidir leis an tionchar a d’fhéadfadh a bheith ag na tionscadail a mhaoiníonn sé ar an gcomhshaol; ag tathant ar BEI na moltaí sin a chur chun feidhme a luaithe is féidir;
72.

á thabhairt dá haire cóid nuashonraithe iompraíochta an Choiste Bainistíochta agus Bhord Stiúrthóirí BEI amhail Lúnasa 2021; á chur in iúl gur geal léi gur tugadh tréimhse shuaimhnithe níos faide isteach do chomhaltaí an Choiste Bainistíochta (24 mhí seachas 12 mhí) agus do chomhaltaí an Bhoird Stiúrthóirí (12 mhí seachas 6 mhí); á thabhairt dá haire nach bhfuil foráil ar bith ann chun leas-uachtaráin a choinneáil amach as maoirseacht a dhéanamh ar oibríochtaí; á chreidiúint go bhfuil sé sin riachtanach chun ligean don saineolas a bhaineann go sainiúil le tír áirithe do thionscadail; a chur in iúl go bhfuil sí cinnte go leanfaidh BEI de mheasúnú a dhéanamh ar thionscadail in éineacht le monatóireacht a dhéanamh ar tháscairí teicniúla, airgeadais agus eacnamaíocha oibiachtúla, agus cáilíocht an tionscadail á déanamh ina fachtóir cinntitheach mar thoradh air sin maidir leis an gcinneadh chun maoiniú a dheonú nó gan é a dheonú;
X.

de bhrí go bhfuil an mheán-bhearna fostaíochta idir na hinscní 11,5 %, agus go bhfuil ionadaíocht dhíréireach ard ag mná in earnálacha poist forbhásacha ar phá íseal; de bhrí go bhfuil ionadaíocht níos mó ag mná i bhfoirmeacha oibre solúbtha agus i gconarthaí neamhthipiciúla agus solúbtha (obair pháirtaimseartha, obair shealadach, etc.); de bhrí go mbíonn idirdhealú de bhíthin toirchis agus máithreachais roimh na mná; de bhrí go raibh an bhearna pá idir na hinscní 14,1 % ar leibhéal AE in 2019, ach é sin go raibh difríochtaí suntasacha idir na Ballstáit (20); de bhrí go bhfuil méadú tagtha ar an mbearna tuillimh idir na hinscní i 17 mBallstát ó 2010 i leith, agus go bhfuil méadú tagtha ar an mbearna ioncaim idir na hinscní i 19 mBallstát, rud a fhágann go bhfuil méadú foriomlán ar neamhionannas inscne i dtuilleamh agus in ioncam in AE (21); de bhrí go bhfuil thart ar 10 % de dhaonra oibre AE i mbaol bochtaineachta, agus is mná den chuid is mó a íoctar íosphá nó pá atá níos lú ná pá maireachtála, mar gheall ar, i measc nithe eile, rannpháirtíocht níos mó ban sa gheilleagar neamhfhoirmiúil; de bhrí gur féidir cabhrú le héagothroime pá, an bhearna pá idir na hinscní agus bochtaineacht na mban a laghdú trí obair neamhdhearbhaithe a chomhrac agus leibhéil leordhóthanacha agus chothroma d’íosphá a shocrú a fhorálann do chaighdeán maith maireachtála;
14.

á chur i bhfios go láidir nach mór don Aontas dul i mbun idirphlé cuimsitheach leis an tSín, lena ndéanfar ár leasanna agus ár luachanna a chosaint go daingean, agus an comhthéacs domhanda reatha, atá dúshlánach ó thaobh na geopholaitíochta de, á chur san áireamh, lena n-áirítear maidir le hionradh na Rúise ar an Úcráin; á thabhairt chun suntais gur comhpháirtí comhair agus caibidlíochta de chuid AE í an tSín, ach gur iomaitheoir í freisin i líon réimsí atá ag dul i méid, agus gur céile comhraic sistéamach í; á iarraidh ar an Aontas an athuair, mar a cuireadh i bhfios go láidir ina rún an 16 Meán Fómhair 2021 maidir le straitéis nua idir an tAontas agus an tSín, straitéis níos teanntásaí, níos cuimsithí agus níos comhsheasmhaí a fhorbairt idir an tAontas Eorpach agus an tSín trína ndéanfar na Ballstáit uile a aontú agus an caidreamh leis an tSín a mhúnlú ar mhaithe leis an Aontas ina iomláine; á chur in iúl gur cheart, leis an straitéis sin, go ndeanfar ord riailbhunaithe iltaobhach a chur chun cinn, cosaint luachanna agus leasanna an Aontais a bheith ina croílár aici agus gur cheart í a bheith bunaithe ar thrí phrionsabal: comhoibriú i gcás inar féidir, dul in iomaíocht i gcás inar gá, agus aghaidh a thabhairt ar an méid sin i gcás inar gá; á chur in iúl go láidir go bhfuil sé tábhachtach, go háirithe, leanúint den rannpháirtíocht idir AE agus an tSín chun réitigh ar dhúshláin chomhchoiteanna a chur chun cinn agus chun comhoibriú maidir le saincheisteanna comhleasa amhail an comhrac i gcoinne an athraithe aeráide; á aithint go raibh tacaíocht na Síne ríthábhachtach chun Comhaontú Pháras a thabhairt i gcrích;
11.

á chur in iúl gur geal léi go bhfuil an earnáil baincéireachta ag dul in oiriúint do na dúshláin agus do na deiseanna a bhaineann leis an digitiú, rud a chuirfidh ar chumas na mbanc freastal níos fearr a dhéanamh ar chliaint go cianda, táirgí nua a thairiscint agus deiseanna a chur ar fáil le haghaidh éifeachtúlacht costais níos fearr; á chur i bhfios go láidir go bhfuil an earnáil baincéireachta an-leochaileach i leith bhagairt na gcibirionsaithe; á chur in iúl gur geal léi, i ndáil leis an méid sin, an dul chun cinn a rinneadh maidir leis na tograí le haghaidh rialachán agus treoir maidir le hathléimneacht oibríochtúil dhigiteach don earnáil airgeadais (DORA) agus maidir le treoir maidir le bearta le haghaidh ardleibhéal comhchoiteann cibearshlándála ar fud an Aontais, lena n-aisghairtear Treoir (AE) 2016/1148 (NIS 2.0), atá mar bhonn leis an gcreat rialála chun comhrac na hearnála baincéireachta i gcoinne na cibearchoireachta a éascú; á iarraidh ar ÚMEanna agus ar ENISA dlús a chur lena n-iarrachtaí faireachán agus maolú a dhéanamh ar na rioscaí a bhaineann le tríú páirtithe TFC neamh-AE; á chur i bhfáth go bhfuil gá le tuilleadh infheistíochtaí agus taighde chun bealaí nuálacha a fhorbairt chun cibearshlándáil na hearnála baincéireachta a neartú; á mheas gur cheart go mbeadh sábháilteacht an chustaiméara, cobhsaíocht agus sláine airgeadais agus neodracht theicneolaíoch mar thosaíochtaí; á iarraidh go gcuirfí cuimsiú airgeadais chun cinn, go háirithe do ghrúpaí leochaileacha a bhfuil leibhéil ísle litearthachta digití nó airgeadais acu; á chur in iúl gur geal léi an dul chun cinn atá déanta maidir leis an bpacáiste airgeadais dhigitigh; á chur i bhfáth gur gá do na bainc seirbhísí forleathana baincéireachta aghaidh ar aghaidh a chaomhnú, go háirithe i gceantair thuaithe; á chur in iúl gur geal léi agus gur díol spéise di an obair ar an euro digiteach, a bheidh ag feidhmiú in éineacht le hairgead tirim; á iarraidh ar BCE breithniú a dhéanamh san obair a dhéanfar amach anseo ar an tionchar a d’fhéadfadh a bheith ag an euro digiteach ar íocaíochtaí, ar acmhainneacht iasachtaithe na mbanc agus ar chobhsaíocht airgeadais;
78.

á chur in iúl gur cúis mhór imní di an brú siar i leith iarrthóirí tearmainn go dtí an tSeirbia agus Montainéagró, mar aon leis na srianta a cuireadh ar a ngluaiseachtaí agus srianta an iompair phoiblí laistigh den tír; á chur in iúl gur saoth léi gur theip ar na húdaráis aghaidh a thabhairt ar an ngéarchéim dhaonnúil thromchúiseach a bhain le himirce ag an teorainn; ag athdhearbhú na himní móire atá uirthi maidir le cearta agus staid na ndaoine idirthurais in BiH; á chur i bhfáth gur cúis imní é an bainistiú ag údaráis BiH ar theorainneacha Aontais i bhfianaise na sáruithe ar chearta an duine, arb í go háirithe, an easpa neamhspleáchais, inchreidteachta agus éifeachtachta den sásra ar theorainneacha a bunaíodh le déanaí, is cúis leo; á chur i bhfios go láidir gurb é dualgas an Aontais é cur chuige daonnúil i leith na himirce a bheith aige a bhfuil sé mar aidhm leis cearta bunúsacha an duine a chosaint a dteastaíonn cosaint idirnáisiúnta uaidh i dtíortha idirthurais amhail BiH; á mheabhrú go bhfuil gá le réitigh atá bunaithe ar chearta an duine agus ar an dlúthpháirtíocht maidir le himirce, tearmann agus bainistiú teorainneacha i gcomhordú agus i gcomhar le Ballstáit AE a ndéantar difear dóibh ar theorainn sheachtrach AE, lena n-áirithítear cúnamh daonnúil leormhaith agus acmhainneachtaí glactha iomchuí ar fud na tíre; ag tathant ar BiH comhaontú a thabhairt i gcrích leis an Oifig Tacaíochta Eorpach do Chúrsaí Tearmainn; á chur in iúl gur díol sásaimh di gur osclaíodh an t-ionad atá maoinithe ag an Aontas in Lipa, ach á chur in iúl gurb oth léi go bhfuil easpa inrochtaineachta fós ann agus go bhfuil imní uirthi go fóill faoi thuairiscí maidir le dálaí glactha neamhleora; ag tabhairt dá haire gur dúnadh campa Miral an 28 Aibreán 2022 agus gur aistríodh daoine a bhí ina gcónaí ann go campa Lipa go héigeantach, atá i bhfad ó aon áiseanna bunúsacha;
102.

á iarraidh ar an tSeirbia dlús a chur lena hiarrachtaí chun a soláthar fuinnimh agus a meascán fuinnimh iomlán a éagsúlú, go háirithe chun a spleáchas ar an Rúis a laghdú, chomh maith le hinfheistíochtaí a mhéadú agus an bonneagar fuinnimh a nuachóiriú chun an t-aistriú is gá ó bhreoslaí iontaise go foinsí in-athnuaite fuinnimh a chur chun feidhme; á chur i bhfios go láidir, ina leith sin, a thábhachtaí atá tógáil an idirnascaire leis an mBulgáir; ag tathant ar an gCoimisiún a áirithiú go rannchuideoidh cistí IPA le geilleagar atá aeráidneodrach a thógáil sa tSeirbia, i gcomhréir go hiomlán le Comhaontuithe Pháras agus le spriocanna dícharbónaithe an Aontais, agus an tacaíocht theicniúil is gá a thabhairt chun an sprioc sin a bhaint amach;
12.

ag tabhairt dá haire go bhfuil ionradh na Rúise ar an Úcráin ina ábhar mór imní do na Balcáin Thiar, go háirithe do shaoránaigh na Cosaive; á chur in iúl gur geal léi gur glacadh an rún ó Thionól na Cosaive lena gcáintear go láidir an t-ionsaí míleata agus an t-ionradh atá déanta ag Cónaidhm na Rúise ar an Úcráin, agus ag moladh na Cosaive as seasamh go mear le AE trí smachtbhannaí i gcoinne na Rúise a ghlacadh agus as an dlúthpháirtíocht láidir leis an Úcráin a chuir sí in iúl, lena léirítear a seasamh mar chomhpháirtí ardiontaofa, atá fréamhaithe go domhain sa chomhghuaillíocht Eorpach agus trasatlantach; á chur in iúl gur geal léi go bhfuil an Chosaiv sásta dídeanaithe ón Úcráin a óstáil agus bearta a ghlacadh chun tacú leo, lena n-áirítear cur chun feidhme chlár “na nIriseoirí Cónaithe”, inar féidir le hiriseoirí ón Úcráin cónaí agus obair a dhéanamh sa Chosaiv; ag tabhairt dá haire gur údar faoisimh di nár tuairiscíodh aon bhagairt thromchúiseach ar shlándáil ná ar shláine críche na Cosaive le déanaí; á chur i bhfios go láidir gur féidir le comhtháthú rathúil an tuaiscirt agus iarrachtaí breise chun feabhas a chur ar shaol laethúil Sheirbiaigh na Cosaive rannchuidiú go mór leis an staid chobhsaíochta agus slándála fhoriomlán sa tír;
91.

á iarraidh go ndaingneofar go huilíoch agus go gcuirfear chun feidhme go héifeachtach an Coinbhinsiún Idirnáisiúnta maidir le Gach Cineál Idirdhealaithe Chiníoch a Dhíothú; á iarraidh go práinneach go gcuirfear deireadh le gach cineál idirdhealaithe chiníoch trí gach modh iomchuí, lena n-áirítear reachtaíocht; á aithint go bhfuil ról fíorthábhachtach ag an oideachas agus ag an gcultúr maidir le cearta an duine a chur chun cinn agus maidir leis an gciníochas, an t-idirdhealú ciníoch, an tseineafóibe agus an éadulaingt ghaolmhar a chomhrac go trasnach, go háirithe maidir le prionsabail na caoinfhulaingthe, an chuimsithe agus na hurraime don éagsúlacht eitneach, reiligiúnach agus chultúrtha a chur chun cinn, agus maidir le cosc a chur ar leathadh gluaiseachtaí agus smaointe ciníocha agus seineafóibeacha antoisceacha; á athdhearbhú gur gá cosaint chomhionann an dlí agus an chomhionannais os comhair na gcúirteanna, cumhachtú agus rannpháirtíocht iomlán agus éifeachtach i bpróisis chinnteoireachta agus sa saol polaitiúil, eacnamaíoch, sóisialta agus cultúrtha a áirithiú do dhaoine dúchasacha, lena n-áirítear do mhná agus do chailíní; á iarraidh go neartófaí cosaint daoine faoi mhíchumas agus go dtabharfaí aird orthu siúd a bhfuil idirdhealú trasnach os a gcomhair, go háirithe mná agus daoine dúchasacha faoi mhíchumas;